Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5124

3. Megjegyzés: A repülési adatrögzítőkkel kapcsolatos részletes útmutató a B. Mellékletben található. 4.7.1 Repülési adatrögzítők – típusok 4.7.1.1 A IV. típusú repülési adatrögzítők 4.7.1.1.1 A IV. típusú repülési adatrögzítő rögzítse azokat az adatokat, amelyek a forgószárnyas légijármű repülési pályájának, sebességének, helyzetének, hajtómű teljesítményének és működésének pontos meghatározásához szükségesek. 4.7.1.1.2 A IVA. típusú repülési adatrögzítő rögzítse azokat az adatokat, amelyek a forgószárnyas légijármű repülési pályájának, sebességének, helyzetének, hajtómű teljesítményének, működésének és repülésvezérlő szerkezetei helyzetének pontos meghatározásához szükségesek. 4.7.1.2 Az V. típusú repülési adatrögzítő rögzítse azokat az adatokat, amelyek a forgószárnyas légijármű repülési pályájának, sebességének, helyzetének és hajtómű teljesítményének pontos meghatározásához szükségesek. 4.7.1.3 A repülési adatrögzítő berendezésekben 1995 január 1. után ne használjanak fémszalagot. 4.7.1.4 Ajánlás – 1998 november 5. után ne használják a frekvencia modulációt (FM) alkalmazó analóg adatrögzítőket. 4.7.1.4.1 2003 január 1. után ne használják a fényképészeti filmmel működő repülési adatrögzítőket. 4.7.1.5 Az összes olyan digitális adathálózati összeköttetést alkalmazó valamint pilótakabin hangrögzítő berendezés (CVR) szállítására kötelezett forgószárnyas légijármű, amelynek egyedi légialkalmassági bizonyítványát először 2005 január 1. után adták ki, az összes adathálózati digitális közleményváltást a repülési adatrögzítő berendezésén rögzítse. A legkisebb felvételi időtartam azonos legyen a pilótakabin hangrögzítő berendezés felvételi időtartamával és a felvétel összevethető legyen a pilótakabinban rögzített hangfelvétellel. 4.7.1.5.1 2007 január 1-től az összes, digitális adathálózati összeköttetést alkalmazó valamint pilótakabin hangrögzítő berendezés szállítására kötelezett forgószárnyas légijármű rögzítse a légiforgalmi szolgálattal történt digitális közleményváltásait a pilótakabin hangrögzítő vagy repülési adatrögzítő berendezésén. A legkisebb felvételi időtartam azonos legyen a pilótakabin hangrögzítő berendezés felvételi időtartamával és a felvétel összevethető legyen a pilótakabinban rögzített hangfelvétellel. 4.7.1.5.2 Rögzítsék az adathálózati digitális közleményváltás tartalmának megismeréséhez szükség információkat és ahol ez lehetséges a közlemény megjelenítésének vagy a hajózószemélyzet által történt lehívásának időpontját is. Megjegyzés: Az adathálózati összeköttetések közé tartoznak, azonban nem csak ezekre korlátozódnak a következők: ADS- C – automatikus légtérfelderítési adat szolgáltatási megállapodás CPDLC – légiforgalmi irányító és repülőgépvezető közötti adathálózati összeköttetések D-FIS – adathálózati és repüléstájékoztató szolgálati összeköttetések AOC – légiközlekedési üzemi irányítási közlemények. 4.7.1.6 Ajánlás – Minden olyan 2730 kg. legnagyobb engedélyezett felszállósúlynál nagyobb tömegű forgószárnyas légijárművet, amely repülési adatrögzítő és pilótakabin hangrögzítő berendezések szállítására kötelezett, alternatív megoldásként egy összetett repülési adat és pilótakabin hangrögzítő berendezéssel is (FDR/CVR) felszerelhetnek. 4.7.2 Repülési adatrögzítők – felvételi időtartam A IV. és V. típusú repülési adatrögzítő legyen képes a működésének legalább utolsó tíz órájában rögzített adatok tárolására. 4.7.3 Repülési adatrögzítők – Forgószárnyas légijárművek, amelyek egyedi légialkalmassági bizonyítványát először 1989 január 1-én vagy ezt követően adták ki 4.7.3.1 Minden olyan forgószárnyas légijárművet, amelynek legnagyobb engedélyezett felszállósúlya (tömege) több mint 7000 kg, szereljenek fel IV. típusú repülési adatrögzítő berendezéssel. 4.7.3.2 Ajánlás – Minden olyan forgószárnyas légijárművet, amelynek legnagyobb engedélyezett felszállósúlya (tömege) 2730 kg-tól 7000 kg-ig terjed, szereljenek fel V. típusú repülési adatrögzítő berendezéssel. 4.7.4 Repülési adatrögzítők – Forgószárnyas légijárművek, amelyek egyedi légialkalmassági bizonyítványát először 2005. január 1. után adták ki Minden olyan forgószárnyas légijárművet, amelynek legnagyobb engedélyezett felszállósúlya (tömege) több mint 3175 kg, szereljenek fel IV.A típusú repülési adatrögzítő berendezéssel, melynek felvételi időtartama legalább 10 óra. Megjegyzés: Elfogadható az önálló (FDR) vagy az összetett (CVR/FDR) repülési adatrögzítő is. 4.7.5 Pilótakabin hangrögzítők – Forgószárnyas légijárművek, amelyek egyedi légialkalmassági bizonyítványát először 1987 január 1-én vagy ezt követően adták ki Megjegyzés: A pilótakabin hangrögzítő berendezésre előírt műszaki követelmények megtalálhatók az EUROCAE Polgári Légiközlekedési Berendezések Európai Szervezete repülési adatrögzítő rendszerekre kidolgozott MOPS (minimális üzemi teljesítmény előírások) kiadványában vagy más egyenértékű dokumentumban. 4.7.5.1 Minden olyan forgószárnyas légijárművet, amelynek legnagyobb engedélyezett felszállósúlya (tömege) több mint 7000 kg, szereljenek fel pilótakabin hangrögzítő berendezéssel, amelynek célja a pilótakabin belső hangkörnyezetének rögzítése a repülés időtartama alatt. A repülési adatrögzítővel nem rendelkező forgószárnyas légijárművön a pilótakabin hangrögzítő berendezés egyik felvételi sávján rögzítsék legalább a fő forgószárny fordulatszámát. 4.9.5.2 Ajánlás – Minden olyan forgószárnyas légijárművet, amelynek legnagyobb engedélyezett felszállósúlya (tömege) 3175 kg-tól 7000 kg-ig terjed, szereljenek fel pilótakabin hangrögzítő berendezéssel, amelynek célja a pilótakabin belső hangkörnyezetének rögzítése a repülés időtartama alatt. A repülési adatrögzítővel nem rendelkező forgószárnyas légijárművön a pilótakabin hangrögzítő berendezés egyik felvételi sávján rögzítsék legalább a fő forgószárny fordulatszámát. 4.7.6 Pilótakabin hangrögzítők – felvételi időtartam 4.7.6.1 A pilótakabin hangrögzítő berendezés képes legyen a működése legalább utolsó 30 percében rögzített adatok tárolására. 4.7.6.2 Ajánlás — Az a pilótakabin hangrögzítő berendezés, amelyet olyan forgószárnyas légijárműbe szereltek be, amelynek egyedi légialkalmassági bizonyítványát először 1990 január 1-én vagy ezt követően adták ki, képes legyen a működése legalább utolsó két órájában rögzített adatok tárolására. 4.7.6.3 Az a pilótakabin hangrögzítő berendezés, amelyet olyan forgószárnyas légijárműbe szereltek be, amelynek egyedi légialkalmassági bizonyítványát először 2003 január 1. után adták ki, képes legyen a működése legalább utolsó két órájában rögzített adatok tárolására. 4.7.7 Repülési adatrögzítők – szerkezet és beszerelés A repülési adatrögzítőket úgy készítsék el és helyezzék el illetve szereljék be a légijárműbe, hogy biztosítsák a rögzített adatok gyakorlatilag lehetséges legnagyobb védelmét annak érdekében, hogy a rögzített adatok megőrizhetők, leolvashatók és feldolgozhatók legyenek. 4.7.8 Repülési adatrögzítők – működés 4.7.8.1 A repülési adatrögzítőt a repülés alatt ne kapcsolják ki. 4.7.8.2 A repülési adatrögzítővel rögzített adatok megőrzése érdekében a berendezést egy baleset vagy repesemény utáni repülés befejezését követően kapcsolják ki és azt a 13. Annex előírásaival összhangban az adatokat tartalmazó adathordozó eltávolítása előtt ne kapcsolják ismét be.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes